Kolec Mihaj

Kolec Mihaj

Kolec Mihaj (i lindur më 27 tetor 1975 në fshatin Bogë, Malësi e Madhe) është menaxher, organizator eventesh dhe autor shqiptar. Ai është aktiv në fushën e artit dhe organizimit muzikor prej më shumë se dy dekadash, duke promovuar dhjetëra artistë shqiptare në Shqipëri, Kosovë, Maqedoni, Mal të Zi dhe në Europë.

Biografia

Kolec Mihaj ka lindur në fshatin Bogë të Malësisë së Madhe, ku kreu shkollën 8-vjeçare. Në moshën 14-vjeçare, familja e tij u zhvendos në Shkodër, ku ai vazhdoi shkollën e mesme profesionale “Kol Idromeno” në drejtimin e ndërtimit.

Pas përfundimit të studimeve, ai punoi për 6 vite si shofer profesionist, ndërsa më vonë filloi angazhimin në fushën e artit dhe organizimit të ngjarjeve festive.

Karriera

Që nga fillimi i viteve 2000, Kolec Mihaj është marrë aktivisht me menaxhim artistësh dhe organizim mbrëmjesh muzikore në Shqipëri, Kosovë, Mal të Zi dhe Maqedoninë e Veriut.

Në vitin 2015 ai u shpërngul në Itali, ku vazhdoi aktivitetin e tij profesional me sukses, duke u bërë një nga organizatorët më aktivë të komunitetit shqiptar në Milano dhe rrethina.

Në vitin 2019 ai themeloi agjencinë artistike “Shoqëria Muzikore Alba Live”, me të cilën ka organizuar qindra evente dhe ka bashkëpunuar me emra të njohur të skenës shqiptare, si:

Sabri Fejzullahu, Meda, Ermal Fejzullahu, Afrim Muçiqi, Mentor Kurtishi, Bujar Qamili, Labinot Tahiri, Shpat Kasapi, Xhensila Myrtezaj, Bes Kollaku, Gena, Mimoza Shkodra, Gili, Ymer Bajrami dhe shumë të tjerë.

Ai është gjithashtu menaxher i këngëtarit Ari Alia dhe këngëtares Xhilda Demaj.

Veprat

Kolec Mihaj është autor i dy librave:

 “Dy rrugët e dy vllazërve”
 “Shija e Maleve”